S-3297/2020

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 26. maí 2020, á hendur:

„Jamie Armando Caicedo Vivas, [...]

1. Fyrir fjárdrátt með því að hafa í eftirfarandi skipti dregið sér fé þegar hann starfaði sem afgreiðslumaður í verslun Olís við Sæbraut 2 í Reykjavík með því að bakfæra inn á greiðslukort sitt eftirfarandi fjárhæðir:

Tilvik Dags. Vettvangur Vara Færslunúmer Fjárhæð 1. 27.12.2017 Olís Sæbraut Bensín 23988563 kr.

5.000

2. 28.12.2017 Olís Sæbraut Bensín 29396367 kr.

5.000

3. 07.01.2018 Olís Sæbraut Smellugashylki 29534044 kr.

16.737

Samtals: kr.

26.737

2. Fyrir fjárdrátt með því að hafa mánudaginn 15. janúar 2018 dregið sér verðmæti þegar hann starfaði sem afgreiðslumaður í verslun Olís við Sæbraut 2 í Reykjavík með því að taka eldsneyti á bifreiðina [...] og skráð afgreiðsluna sem mistök í afgreiðslukerfi Olís:

Tilvik Dags. Vettvangur Vara Færslunúmer Fjárhæð 4. 15.01.2018 Olís Sæbraut Bensín 29652615 kr.

12.490

M:[...]

Telst framangreind háttsemi í ákæruliðum 1. og 2. varða við 1. mgr. 247. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga. Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur [...] 1994. Samkvæmt framlögðu sakavottorði, dagsettu 22. maí 2020, var ákærði dæmdur í 3 mánaða fangelsi, skilorðsbundið til 2 ára, fyrir tilraun til ráns, með dómi Héraðsdóms Reykjavíkur 3. nóvember 2017.

Með þeim brotum sem ákærði er sakfelldur fyrir í þessu máli hefur hann rofið skilorð fyrrgreinds dóms frá 3. nóvember 2017. Verður skilorðið því dæmt upp og ákærða dæmd refsing í einu lagi, sbr. 60. gr. og 77. gr. almennra hegningarlaga nr. 19/1940. Eins horfir til refsiþyngingar einbeittur brotavilji ákærða á verknaðarstundu, er hann misnotaði þá aðstöðu sem hann hafði við störf sín til að drýgja þau brot sem hann er nú sakfelldur fyrir, sbr. 6. og 8. tl. 1. mgr. 70. gr. almennra hegningarlaga. Ákærða til málsbóta horfir á hinn bóginn skýlaus játning hans á sakargiftum á öllum stigum málsins, sbr. 9. tl. 1. mgr. 70. gr. almennra hegningarlaga.

Með hliðsjón af sakarefni málsins þykir refsing ákærða hæfilega ákveðin fangelsi í 6 mánuði, en fresta skal fullnustu 3 mánaða af þeirri refsingu og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Engan sakarkostnað leiddi af meðferð málsins.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari fyrir K-kvk-þf J-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-x-x A-x-x C-x-x V-x-x, sæti fangelsi í 6 mánuði, en fresta skal fullnustu 3 mánaða af þeirri refsingu og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940.

B-kvk-nf V-kvk-nf